ประกาศองค์การบริหารส่วนตำบลบ้านเกาะเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลบ้านเกาะ[๑] เพื่อให้เป็นไปตามมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ซึ่งกำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจาและตรวจสอบแก้ไขให้ถูกต้องอยู่เสมอ คือประเภทของบุคคลที่มีการจัดเก็บข้อมูลไว้ประเภทของระบบข้อมูลข่าวสารส่วนบุคคลลักษณะการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูลวิธีการขอให้แก้ไขเปลี่ยนแปลงข้อมูล และแหล่งที่มาของข้อมูลองค์การบริหารส่วนตำบลบ้านเกาะจึงจัดระบบข้อมูลข่าวสารส่วนบุคคลของหน่วยงาน องค์การบริหารส่วนตำบลบ้านเกาะอำเภอเมืองนครราชสีมา จังหวัดนครราชสีมาดังนี้(ก)ประเภทของบุคคลที่มีการเก็บข้อมูลไว้๑.ผู้บริหารองค์การบริหารส่วนตำบลบ้านเกาะ รวมทั้งผู้ช่วยผู้บริหารท้องถิ่น๒.สมาชิกสภาองค์การบริหารส่วนตำบลบ้านเกาะ๓.ข้าราชการส่วนท้องถิ่น สังกัดองค์การบริหารส่วนตำบลบ้านเกาะ๔.ลูกจ้างประจำ สังกัดองค์การบริหารส่วนตำบลบ้านเกาะ๕.พนักงานจ้าง สังกัดองค์การบริหารส่วนตำบลบ้านเกาะ(ข)ประเภทของระบบข้อมูลข่าวสารส่วนบุคคล๑.ทะเบียนประวัติผู้บริหารองค์การบริหารส่วนตำบลบ้านเกาะและผู้ช่วยผู้บริหารท้องถิ่น๒.ทะเบียนประวัติสมาชิกสภาองค์การบริหารส่วนตำบลบ้านเกาะ๓.แฟ้มประวัติ บัตรประวัติ ข้าราชการท้องถิ่น๔.แฟ้มประวัติ บัตรประวัติ ลูกจ้างประจำ๕.แฟ้มประวัติ บัตรประวัติ พนักงานจ้าง(ค)ลักษณะการใช้ข้อมูลตามปกติ๑.ใช้ในการบริหารงานบุคคลขององค์การบริหารส่วนตำบลบ้านเกาะ๒.ใช้ในการควบคุมดูแลตรวจสอบการทำงานของคณะผู้บริหารและสมาชิกสภาองค์การบริหารส่วนตำบลบ้านเกาะ๓.ใช้ในการบริหารกิจการขององค์การบริหารส่วนตำบล๔.ใช้ในการบริหารงานการเงิน การคลัง ใช้ในการเบิกจ่ายเงินให้กับคู่สัญญาและใช้เป็นหลักฐานในการเรียกเก็บภาษีต่าง ๆ การประเมินภาษีและการประมาณการรายได้ประจำปีงบประมาณขององค์การบริหารส่วนตำบล๕.ใช้ในการบริหารงานบุคคลขององค์การบริหารส่วนตำบลบ้านเกาะ(ง)วิธีการขอตรวจดูข้อมูลข่าวสารของเจ้าของข้อมูล๑.กรณีการขอดูประวัติพนักงานส่วนตำบลหรือพนักงานจ้าง๑.๑แจ้งความประสงค์ต่อเจ้าของข้อมูลเมื่อได้รับอนุญาตจากเจ้าของข้อมูลกรอกแบบฟอร์มขอตรวจสอบ ก.พ. ๗ หรือสมุดประวัติและปลัดองค์การบริหารส่วนตำบลพิจารณาอนุมัติ๑.๒เจ้าของข้อมูลสามารถตรวจสอบข้อมูลของตนเองได้ตลอดเวลาโดยแจ้งสำนักปลัดองค์การบริหารส่วนตำบล๒.กรณีการขอดูประวัติคณะผู้บริหารและสมาชิกสภาองค์การบริหารส่วนตำบลบ้านเกาะ๒.๑แจ้งความประสงค์ต่อเจ้าของข้อมูล เมื่อได้รับอนุญาตจากเจ้าของข้อมูลกรอกแบบฟอร์มขอตรวจสอบสมุดทะเบียนประวัติและนายกองค์การบริหารส่วนตำบลบ้านเกาะพิจารณาอนุมัติ๓.กรณีการขอดูข้อมูลผู้เสียภาษีป้าย โรงเรือนและที่ดินภาษีบำรุงท้องที่ในเขตองค์การบริหารส่วนตำบล๓.๑กรอกแบบฟอร์มขอตรวจสอบเอกสารหลักฐานต่าง ๆ และปลัดองค์การบริหารส่วนตำบลพิจารณาอนุมัติ(จ)วิธีการขอแก้ไขเปลี่ยนแปลงข้อมูล๑.กรณีการขอแก้ไขเปลี่ยนแปลงข้อมูลพนักงานส่วนตำบลและพนักงานจ้าง๑.๑แจ้งความประสงค์พร้อมเอกสารประกอบการแก้ไขให้สำนักปลัดองค์การบริหารส่วนตำบลเป็นผู้รับผิดชอบ๑.๒ การขอแก้ไขวัน เดือน ปีเกิดปฏิบัติตามระเบียบสำนักนายกรัฐมนตรี ว่าด้วยการแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๔๘๑.๓การแก้ไขเพิ่มเติมรายการในทะเบียนประวัติของพนักงานส่วนตำบลมีแนวทางปฏิบัติดังนี้-รายการเปลี่ยนแปลงหรือเพิ่มเติมที่จะต้องแจ้งให้งานการเจ้าหน้าที่ฝ่ายบริหารงานบุคคลทราบเพื่อบันทึกในทะเบียนประวัติ-การผ่านการอบรม ดูงานและการรับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาหลักฐานที่เกี่ยวข้องจำนวน ๑ ชุด-การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาใบแสดงผลการศึกษา (Transcript) จำนวน ๑ ชุด-การเปลี่ยนชื่อตัว-ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานการเปลี่ยนชื่อตัว ชื่อสกุล พร้อมแนบสำเนาทะเบียนบ้าน(ท.ร. ๑๔) จำนวน ๑ ชุด-การเพิ่มเติมรายการอื่น ๆ เช่น การได้รับการคัดเลือกพนักงานดีเด่น เป็นต้น ให้ส่งสำเนาใบประกาศหรือหลักฐานอื่นๆ จำนวน ๑ ชุด๑.๔เอกสารหลักฐานที่ส่งให้องค์การบริหารส่วนตำบลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓๑ ทุกฉบับ๒.กรณีการขอแก้ไขเปลี่ยนแปลงข้อมูลของคณะผู้บริหารและสมาชิกสภาองค์การบริหารส่วนตำบล๒.๑ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดองค์การบริหารส่วนตำบลและนายกองค์การบริหารส่วนตำบลหลังจากนั้นเจ้าหน้าที่ผู้รับผิดชอบจะดำเนินการแก้ไขต่อไป๒.๒เอกสารหลักฐานที่ส่งให้เจ้าหน้าที่ฝ่ายบริหารงานบุคคลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓๑ ทุกฉบับนอกจากเพิ่มเติมรายการหรือการขอเปลี่ยนชื่อตัว หรือชื่อสกุล๓.กรณีการขอแก้ไขเปลี่ยนแปลงข้อมูลผู้เสียภาษีป้าย ภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบลบ้านเกาะ๓.๑ขอแก้ไขเปลี่ยนแปลงโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดองค์การบริหารส่วนตำบลหลังจากนั้นเจ้าหน้าที่ผู้รับผิดชอบจะดำเนินการแก้ไขต่อไป(ฉ)แหล่งที่มาของข้อมูล๑.เจ้าของประวัติพนักงานส่วนตำบล คำสั่งแต่งตั้ง โอนย้ายเลื่อนขั้นเงินเดือนพนักงานส่วนตำบล๒.เจ้าของประวัติพนักงานจ้าง คำสั่งแต่งตั้ง เลื่อนขั้นเงินเดือนพนักงานจ้าง๓.เจ้าของประวัติคณะผู้บริหารและสมาชิกสภาองค์การบริหารส่วนตำบล๔.การสำรวจและการยื่นแบบเสียภาษีป้ายภาษีโรงเรือนและที่ดินภาษีบำรุงท้องที่ในเขตองค์การบริหารส่วนตำบลจึงประกาศให้ทราบโดยทั่วกันประกาศณ วันที่ ๒๘ พฤษภาคม พ.ศ. ๒๕๖๑วัชรพล จอนเกาะนายกองค์การบริหารส่วนตำบลบ้านเกาะพรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๒ ง/หน้า ๑๒/๒๒ สิงหาคม ๒๕๖๑